**ROMÂNIA Anexa nr. 1**

**JUDEȚUL MUREȘ**

**PRIMĂRIA MUNICIPIULUI TÂRGU MUREȘ**

**CONTRACT DE FINANŢARE**

**conform ofertei, acordului inițiale din data 28.02.2021**

## Nr.\_\_\_\_\_ din \_\_\_\_\_\_\_\_

**Părțile:**

**EON Reality Inc.** o corporație din California cu sediu social la 39 Parker, Irvine, California 92618 Statele Unite ale Americii, în calitate de Finanțator denumit în continuare „EON”

**și**

**Municipiul Târgu Mureș,** persoană juridică de drept public, cod de înregistrare fiscală 4322826, cu sediulîn România, județul Mureș, Mun. Târgu Mureș, Piața Victoriei nr. 3, cod poștal 540026, telefon +4.0265-268.330, fax +4.0265-264.830, e-mail primaria@tirgumures.ro, cod fiscal 4322823, cont trezorerie RO81TREZ24A650402580103X, reprezentată legal de Soós Zoltán**,** având funcția de Primar, în calitate de Partener local - după caz,

au convenit încheierea prezentului ***Contract de finanțare*** în următoarele condiții:

**CLAUZE CONTRACTUALE**

## Art. 1 Obiectul Contractului de finanțare

* 1. Contractul se încheie între cele două părți în vederea finanțării și implementării proiectului “Educație în realitatea augmentată în Municipiul Târgu Mureș”, depus în cadrul programului EON Grant Guarantee;
	2. Părțile încheie acest Acord în baza importanței educației digitale de înaltă calitate, o parte din care XR (realitatea virtuală și realitatea augmentată) a fost identificată ca o cheie pentru construirea competitivității digitale în educație;
	3. Parteneriatul se realizează ca urmare a aplicației spre finanțare a Partenerului Local în cadrul Programului de garantare a granturilor (GGP) al EON. EON Reality și Partenerul Local sunt de acord să promoveze o colaborare educațională bazată pe educație, cercetare și dezvoltare și să înființeze un centru Târgu Mureș-EON-XR, numit și Centrul, cu o platformă EON-XR pentru 5000 de studenți și 750 interships/stagii pe an, pentru o perioadă de 5 ani. Componentele Centrului sunt descrise în lista echipamentelor Târgu Mureș-EON-XR atașată în anexa A;
	4. Pe baza experienței EON Reality privind obținerea de finanțări, părțile se angajează cu potențiali finanțatori pentru a asigura un grant. În cazul în care grantul nu este asigurat într-o perioadă de 270 de zile, EON Reality va acoperi 95,7% din costurile echipamentelor ale Centrului atașate în forma tabelară în Anexa A, sub coloana EON Co Investment and Grand Guarantee;
	5. La livrarea, instalarea și punerea în funcțiune a Centrului, partenerul local va contribui cu o taxă de garantare a grantului de 1% din valoarea centrului Târgu Mureș EON-XR în termen de 30 de zile de la livrare, instalare și punere în funcțiune;
	6. Părțile sunt de asemenea de acord ca 4,3% din costurile Centrului, reprezentând echipamente și servicii suplimentare opționale, așa cum se specifică în Anexa A, sub coloana Opțiune de finanțare, vor face obiectul unei opțiuni de finanțare suplimentară pentru partenerul local, pe baza deciziei sale, fără dobânzi și fără comisioane.

**Art. 2 Anexele Contractului de finanțare**

1. Anexa A - Echipamente EON-XR Center;
2. Anexa B - Garanție de furnizare și service;
3. Anexa C - Depunere cerere online;
4. Anexa D - Certificat de licență;
5. Anexa E - Cei 5 (cinci) pași cheie pentru implementarea proiectului;

**Art. 3 Durata Contractului de finanțare**

(1) Contractul de finanțare intră în vigoare la data semnării acestuia de către reprezentanții legali și până la data de 26.02.2026.

(2) Perioada de implementare a Proiectului este de .............. luni.

**Art. 4 Valoarea Proiectului**

1. Valoarea totală a Proiectului care face obiectul Contractului de finanțare este de: **25.060.117,21 USD din care:**
2. La livrarea, instalarea și punerea în funcțiune a Centrului, Partenerul Local va contribui cu o taxă de garantare de 1% din valoarea centrului Târgu Mureș EON-XR în termen de 30 de zile de la livrare, instalare și punere în funcțiune.

**Art. 5 Obligațiile părților**

Prezentul Contract de finanțare obligă părțile să respecte întocmai și cu bună credință fiecare dispoziție a acestuia în conformitate cu principiul obligativității Contractului de finanțare între părți, cu respectarea prevederilor legale naționale și comunitare.

5.1 Obligații ale EON Reality

(1) **EON Reality** se obligă să acopere acțiunile și costurile specificate care cad în sarcina sa prin acest contract, inclusiv toate costurile legate de găzduirea în cloud a Centrului cu o instituire dedicată pentru Partenerul Local care va fi optimizată pentru locația selectată de partenerul local;

(2) Să livreze, să instaleze și să pună în funcțiune Centrul în termen de 90 de zile de la semnarea prezentului contract.

(3) Să acopere fără costuri suplimentare 100% din costurile necesare pentru echipa pedagogică EON și tehnică XR pentru implementarea programului de învățare XR Self – Directed Learn Program, care include:

 (i) O analiză cuprinzătoare a evaluării nevoilor programelor Partenerului Local, cu orientări concrete XR bazate pe abordarea Educație 3.0;

 (ii) Acces complet la Centrul de resurse EON-XR cu sarcini de proiectare, ghiduri de utilizare, tutoriale video;

 (iii) Executarea planului de implementare în 9 pași al EON Reality;

 (iv) introducere în comunitatea academică globală EON Reality pentru învățare la distanță;

 (v) Cursuri online de certificare EON-XR de nivel 1 și 2 pentru toți membrii educaționali selectați;

 (vi) Ateliere și cursuri online pentru profesori, studenți, elevi și stagiari pentru a învăța cum să folosească și să creeze lecții în EON-XR;

 (vii) Dezvoltarea unui cadru pentru orientările curriculare (atât calitative, cât și cantitative);

 (viii) Livrarea liniilor directoare ale modulului EON-XR;

 (ix) Furnizarea documentului material pentru instruirea tehnică despre echipamentul de centru EON- XR;

 (x) Oferă partenerului local instruire privind noua platformă EON-XR, biblioteca EON, produsele și serviciile EON sau orice alte produse și servicii noi introduce pe piață, după data intrării în vigoare a contractului;

 (xi) Furnizarea de materiale de sprijin pentru recrutarea cadrelor didactice, studenților, elevilor și stagiarilor VR Innovation Academy;

(4) Să se angajeze în realizarea Centrului și să participe activ la acțiuni care vor facilita obținerea aprobării externe a grantului.

**5.2 Obligațiile Partenerului Local (Beneficiar)**

(1) Participă activ la asigurarea grantului prin identificarea surselor de finanțare, a procesului de solicitare și a altor activități necesare pentru asigurarea finanțării;

(2) Pregătește un comunicat de presă, nu mai târziu de 14 zile de la livrarea, instalarea și punerea în funcțiune a Centrului, care va fi aprobat în comun de către părți, prin care se anunță înființarea Centrului Târgu Mureș-EON-XR;

(3) Va asigura contribuția proprie de taxă de garantare a grantului în valoare de 230.000 USD din valoarea Centrului Târgu Mureș-EON-XR, în termen de 15 zile de la livrarea platformei Centrului EON-XR- pentru 5000 de studenți, elevi și 750 de internships / stagii, în conformitate cu Anexa A și eliberarea pe 5 ani al declarației de atribuire a licenței. Soldul de 24.122 USD urmează să fie asigurat în 15 zile după livrarea, instalarea și punerea în funcțiune a centrului EON-XR;

(4) Să identifice și să pună la dispoziție un spațiu adecvat pentru înființarea Centrului;

(5) Să gestioneze și să controleze activitatea Centrului Târgu Mureș-EON-XR.

**5.3 Obligații privind monitorizarea, verificarea, controlul și auditul**

(6)Beneficiarul are obligația de a asigura accesul neîngrădit al autorităților naționale cu atribuții de monitorizare, verificare, control și audit în limitele competențelor ce le revin, în cazul în care aceștia efectuează monitorizări / verificări / controale / audit la fața locului și solicită declarații, documente, informații.

(7) În îndeplinirea obligațiilor prevăzute la alin. (1), Beneficiarul se obligă să acorde, în termenul solicitat, drepturile de acces necesare personalului desemnat în acest sens de către organismele menționate la alin. (1), la locurile și spațiile unde se implementează sau a fost implementat Proiectul, inclusiv acces la sistemele informatice, precum și la bunurile achiziționate, la toate documentele și fișierele informatice privind gestiunea tehnică și financiară a Proiectului. Documentele trebuie să fie ușor accesibile și arhivate astfel încât să permită verificarea acestora.

(8)Beneficiarul are obligația de a realiza, la termenele specificate, toate măsurile necesare implementării recomandărilor / constatărilor rezultate ca urmare a misiunilor / vizitelor de asistență / monitorizare / verificare / control / audit ale Autorității de Certificare și Plată, Autorității de Audit și ale serviciilor acesteia.

**5.4 Obligații privind asigurarea resurselor financiare necesare**

(9) Beneficiarul este obligat să asigure sumele necesare derulării optime a Proiectului.

**5.5 Obligații privind evaluarea**

(10) Beneficiarul își asumă obligația de a furniza oricărei persoane autorizate (fizice și / sau juridice), în termenul solicitat expres, orice document sau informație relevantă în vederea realizării / evaluării a Proiectului.

**5.6 Obligații privind păstrarea documentelor**

(11) Beneficiarul are obligația de a îndosaria și păstra, în bune condiții, pe întreaga perioadă de valabilitate a contractului, toate documentele aferente proiectului, în original, inclusiv documentele contabile privind activitățile și cheltuielile efectuate, în conformitate cu regulamentele comunitare și legislația națională.

(12) Beneficiarul are obligația de a asigura arhivarea electronică a documentației aferente Proiectului.

**Art. 6 Modificarea și completarea Contractului de finanțare**

(1) Părțile au dreptul, pe întreaga durată de valabilitate a prezentului Contract de finanțare, de a conveni modificarea / completarea clauzelor și /s au Anexelor acestuia, prin act adițional, încheiat în aceleași condiții ca și Contractul de finanțare;

(2) Actele adiționale intră în vigoare la data semnării de către reprezentantul legal.

**Art. 7 Încetarea, anularea și suspendarea Contractului de finanțare**

(1) Prezentul Contract de finanțare încetează să producă efecte de la data îndeplinirii, de către părțile contractante, a obligațiilor ce le revin, conform prevederilor contractuale.

(2) Contractul de finanțare încetează prin acordul de voință al părților, prin rezilierea acestuia sau, după caz, la expirarea perioadei prevăzute la art. 3 alin. (1) din prezentul Contract de finanțare.

**Art. 8 Forța majoră**

(1) În sensul prezentului Contract de finanțare, forța majoră reprezintă orice eveniment imprevizibil și de neînlăturat, intervenit după încheierea acestuia și care împiedică executarea în tot sau în parte, fiind constatată de o autoritate competentă. Sunt considerate situații de forță majoră, în sensul acestei clauze, împrejurări ca: războaie, calamități naturale, epidemii și alte evenimente similare. Forța majoră exonerează de răspundere părțile în cazul neexecutării parțiale sau totale a obligațiilor asumate prin prezentul Contract de finanțare, pe toată perioada în care aceasta acționează și numai dacă a fost notificată corespunzător celeilalte părți. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți.

(2) Partea care invocă forța majoră are obligația de a notifica celeilalte părți cazul de forță majoră, în termen de 10 (zece) zile calendaristice de la data apariției. Partea care invocă forța majoră are obligația transmiterii celeilalte părți, a documentului prin care s-a constatat existența cazului de forță majoră, într-un termen de 15 (cincisprezece) zile calendaristice de la data comunicării acestuia de către entitatea competentă. De asemenea, partea care invocă forța majoră are obligația de a comunica data încetării cazului de forță majoră, în termen de 5 (cinci) zile calendaristice de la încetare.

(3) Părțile au obligația de a lua orice măsuri care le stau la dispoziție în vederea limitării consecințelor acțiunii forței majore.

(4) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, nu va fi exonerată de răspundere și va suporta toate daunele provocate celeilalte părți prin lipsa de notificare.

(5) Cazul fortuit nu este exonerator de răspundere contractuală.

###### **Art.** **9** **Transparența**

Contractul de finanțare, cu modificările și completările ulterioare, inclusiv anexele acestuia, constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea condițiilor prevăzute în cadrul prezentului contract, precum și în cadrul legislației în vigoare.

**Art. 10 Confidențialitatea**

(1) Părțile convin să păstreze în strictă confidențialitate informațiile contractuale și sunt de acord să prevină orice utilizare sau divulgare neautorizată a acestora.

(2) Părțile înțeleg să utilizeze informațiile contractuale doar în scopul de a-și îndeplini obligațiile din prezentul Contract.

(3) Fără a aduce atingere obligațiilor prevăzute în prezentul Contract și anexele acestuia privind furnizarea informațiilor și documentelor necesare desfășurării activităților de audit și control de către instituțiile/departamentele abilitate, precum și pentru informarea și promovarea în scopuri publicitare a utilizării grantului, conform prevederilor regulamentelor europene aplicabile, părțile se angajează să depună toate diligențele pentru păstrarea confidențialității datelor cu caracter personal în conformitate cu prevederile Directivei (UE) 2016/680 a Parlamentului European și a Consiliului – din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competențele în scopul prevenirii, depistării, investigării sau urmăririi penale a infracțiunilor sau al executării pedepselor și privind libera circulație a acestor date și de abrogare a Deciziei-cadru 2008/977/JAI a Consiliului și în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

(4) Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

a) informația a fost dezvăluită după ce a fost obținut acordul scris al celeilalte părți contractante in acest sens, cu respectarea prevederilor legale incidente;

b) partea contractantă a fost obligată în mod legal să dezvăluie informația.

###### **Art. 11 Prelucrarea datelor cu caracter personal**

(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului Contractului, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul Contract.

(3) Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

(4) Părțile contractante vor asigura, potrivit propriilor atribuții și competențe instituționale, toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCDCP), conform obligațiilor ce decurg din prevederile Regulamentului (UE) 679/2016.

(6) Părțile contractuale, prin reprezentanții desemnați să prelucreze datele cu caracter personal din actualul contract și actele adiționale, în îndeplinirea scopului principal sau secundar ale acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate, făcând dovada acestora în scris și format electronic ori de câte ori vor fi solicitate de către ANSPDCP.

(7) Beneficiarul și/sau partenerii, în cazul parteneriatelor, au obligația obținerii și întocmirii evidențelor consimțământului persoanelor care fac parte din grupul țintă al proiectului, pe activitățile pe care le are fiecare în responsabilitate, pentru atingerea și implementarea obiectivelor proiectului.

**Art. 12 Dispoziții finale**

(1) Părțile contractante vor depune toate eforturile pentru a rezolva pe cale amiabilă orice neînțelegere sau dispută care pot apărea între ele în cadrul sau în legătură cu îndeplinirea Contractului de finanțare.

(2) În cazul în care nu se soluționează amiabil divergențele contractuale, litigiul va fi soluționat de către instanțele românești competente material.

(3) Legea care guvernează acest Contract de finanțare și în conformitate cu care este interpretat este legea română.

(4) Contractul de finanțare este încheiat în două exemplare originale în limba română (traduse de către experți autorizați în limba engleză), un exemplar pentru Finanțator și un exemplar pentru Beneficiar, ambele având aceeași forță juridică.